«ДэIэпыкъуэгъу псынщIэхэм» видеорегистратор ирагъэувэ
Налшык къалэ и «Медицинэ дэIэпыкъуэгъу псынщIэ» станцым и автомобиль 28-рэ видеорегистраторхэмкIэ къызэрагъэпэщащ, абыхэм гъуэгур хуит къыщыхуа-мыщI къэхъумэ, ар трахын папщIэ.
— «ДэIэпыкъуэгъу псынщIэ» IэнатIэм и лэжьакIуэхэр илъэсым цIыху мини 100-м щIигъум ираджэ. Сымаджэм и деж ахэр ику иту дакъикъэ 20-м къриубыдэу нос, — жеIэ IуэхущIапIэм и дохутыр нэхъыщхьэ Бэрэгъун Светланэ. — Ауэ куэдрэ къохъу автомобилистхэм, гъуэгум и хабзэхэр къызэпауду, «ДэIэпыкъуэгъу псынщIэр» щыбламыгъэкI, абы илъынкIэ сымаджэ хьэлъэ зэрыхъунур къамылъытэу. Мис апхуэдэхэм деж видеорегистраторым трихар хабзэхъумэ IэнатIэм и лэжьакIуэхэм яхуедгъэхьынущ, зэран хъуам тезыр ихьын папщIэ.
КъБР-м Узыншагъэр хъумэнымкIэ и
министерствэм и пресс-IуэхущIапIэ.
